ดูแลหลังการรักษา ปฐมพยาบาลนิ้วที่หักก่อนไปหาหมอ ได้เวลารักษา
จะได้ป้องกันการติดเชื้อ โดยเฉพาะถ้ามีแผลเปิดหรือรอยแทงทะลุที่นิ้ว คอยยกนิ้วให้สูงไว้จะได้ไม่กระทบกระเทือน ทำให้หายเร็ว ให้ใช้มือข้างที่ปกติทำกิจวัตรประจำวันไปก่อน อย่างการกิน อาบน้ำ หรือหยิบจับของต่างๆ สำคัญมากว่าคุณต้องให้เวลานิ้วได้พักฟื้นโดยไม่ต้องขยับเขยื้อนหรือมีอะไรไปกระทบกระเทือนนิ้วที่ดามไว้  การนัดตรวจติดตามผลกับคุณหมอหรือผู้เชี่ยวชาญด้านมือ ปกติจะผ่านไป 1 อาทิตย์หลังการตรวจรักษาครั้งแรก ตอนไปตรวจติดตามผล คุณหมอจะตรวจดูว่ากระดูกแต่ละชิ้นเรียงตัวกันดีไหม และฟื้นตัวดีหรือเปล่า  ปกติเวลากระดูกหักนิ้วหัก คุณอาจต้องพักฟื้นประมาณ 6 อาทิตย์ถึงจะกลับไปเล่นกีฬาหรือทำงานต่อได้ พอคุณหมอยืนยันแน่แล้วว่านิ้วคุณหายสนิท ไม่ต้องดามแล้ว ก็ถึงเวลาต้องบริหารนิ้วกันแล้ว ถ้าดามนิ้วนานเกินไป หรือเลิกดามแล้วยังไม่ยอมกลับมาใช้นิ้วละก็ ข้ออาจจะแข็งหรือยึดจนนิ้วคุณขยับหรือใช้งานไม่ค่อยได้ นักกายภาพบำบัดสามารถแนะนำคุณได้ ว่าต้องทำอะไรบ้างถึงจะกลับไปใช้นิ้วได้ตามเดิม อาจเป็นการบริหารนิ้วและมือแบบไม่หนักมาก นิ้วจะได้ขยับเขยื้อนบ้าง และกลับเป็นปกติในที่สุด เอาน้ำแข็งห่อด้วยผ้าขนหนู แล้วเอาไปประคบที่นิ้วระหว่างเดินทางไปแผนกฉุกเฉิน จะได้ลดปวดบวมฟกช้ำ แต่ห้ามประคบน้ำแข็งที่ผิวโดยตรงเด็ดขาด ยกนิ้วสูงไว้ตอนประคบเย็น เอาให้เหนือหัวใจ แรงโน้มถ่วงจะช่วยลดบวมและห้ามเลือดตามธรรมชาติเอง ดามนิ้วไว้ นิ้วจะได้อยู่สูงและไม่ขยับเขยื้อน คุณดามนิ้วเองได้ง่ายๆ โดย  หาอะไรยาวๆ บางๆ ในขนาดเท่าๆ กับนิ้วของคุณมาใช้ดาม เช่น ไม้ไอติม หรือปากกา เอามาแนบข้างนิ้วที่หัก จะดามเองหรือให้เพื่อน/ครอบครัวช่วยจับไว้ให้ก็ได้ ใช้ผ้าพันแผลหรือเทปพันแผลพันให้รอบ ยึดไม้ไอติมหรือปากกานั้นไว้กับนิ้วของคุณ พันให้กระชับแต่อย่าคับแน่นเกินไป พันแล้วต้องไม่รัดนิ้วจนเจ็บไปกว่าเดิม ถ้าพันแน่นไปละก็ อาจทำให้บวมเป่ง เลือดไม่ไหลเวียนไปเลี้ยงนิ้วที่บาดเจ็บ ถ้าเป็นไปได้ พยายามถอดแหวนที่นิ้วออกมาก่อนนิ้วจะบวมจนเอาออกไม่ได้ เพราะถ้าทิ้งไว้จนนิ้วบวมเจ็บจะเอาแหวนออกมาแทบไม่ได้เลย คุณหมอจะสอบถามประวัติการรักษาของคุณ จากนั้นก็ตรวจร่างกายเพื่อเก็บข้อมูลเพิ่มเติม และหาสาเหตุว่าคุณบาดเจ็บได้ยังไง คุณหมอจะดูว่านิ้วผิดรูปหรือเปล่า ระบบประสาทและหลอดเลือดทำงานปกติหรือเปล่า นิ้วหมุนผิดปกติหรือเปล่า รวมถึงแผลหรืออาการบาดเจ็บที่ผิวหนังด้วย คุณหมอจะได้ฟันธงว่านิ้วคุณหักจริงหรือเปล่า กระดูกหักจะมี 2 แบบด้วยกัน คือแบบปกติ (simple) กับแบบซับซ้อน (complex) ซึ่งคุณหมอต้องระบุข้อนี้ให้ได้ก่อน ถึงจะแนะนำวิธีการรักษาต่อไป  ถ้าเป็นแบบ Simple จะเป็นกระดูกหักหรือร้าวแบบไม่ทะลุผิวหนังออกมา  ส่วนแบบ Complex จะเป็นกระดูกหักแบบที่กระดูกแทงทะลุผิวหนัง กระดูกหักแบบปกติ คือนิ้วไม่ผิดรูปเสียหาย และไม่มีแผลเปิดหรือมีกระดูกแทงทะลุผิวหนังที่นิ้วออกมา อาการจะไม่หนักไปกว่าเดิมหรือเกิดภาวะแทรกซ้อน พออาการดีขึ้นเดี๋ยวก็ขยับนิ้วได้  ในบางเคส คุณหมออาจพันนิ้วที่หักไว้กับนิ้วที่อยู่ติดกัน วิธีนี้เรียกว่า buddy taping เพื่อไม่ให้นิ้วที่หักขยับเขยื้อนจนกระทบกระเทือนระหว่างฟื้นตัว  คุณหมออาจจัดกระดูกกลับเข้าที่ให้ด้วย หรือที่เรียกว่า reduction โดยจะใช้ยาชาเฉพาะที่บริเวณนั้น แล้วค่อยจัดเรียงกระดูกซะใหม่ คุณจะกินยาแก้ปวดตามร้านขายยาก็ได้ เพื่อลดอาการปวดบวม แต่จริงๆ ก็ปรึกษาคุณหมอเถอะ ว่ายาตัวไหนที่เหมาะกับคุณ และปริมาณที่แนะนำต่อวันคือเท่าไหร่  คุณหมออาจจ่ายยาแก้ปวดร่วมด้วย เพื่อลดอาการปวดที่นิ้ว แต่ก็ขึ้นอยู่กับอาการบาดเจ็บของคุณว่ารุนแรงแค่ไหน ถ้านิ้วคุณมีแผลเปิด คงต้องใช้ยาปฏิชีวนะหรือฉีดวัคซีนป้องกันบาดทะยักด้วย เพื่อป้องกันการติดเชื้อจากแบคทีเรียที่ปนเปื้อนเข้าไปในแผล ถ้ากระดูกหักแบบรุนแรง คุณอาจต้องยอมผ่าตัดเพื่อรักษากระดูกนิ้วที่หัก  คุณหมออาจแนะนำให้ผ่าตัดจัดกระดูก (open reduction surgery). ศัลยแพทย์จะผ่าเปิดแผลเล็กๆ ที่นิ้ว พอให้เห็นกระดูกที่หัก เพื่อให้จัดกระดูกได้ ในบางเคส ศัลยแพทย์อาจต้องใช้ลวดหรือแผ่นโลหะกับสกรู (plates and screws) ยึดกระดูกไว้กับที่ จะได้ฟื้นตัวเร็ว  หมุดพวกนี้จะถูกถอดออกไปหลังนิ้วคุณหายดีแล้ว ถ้าคุณกระดูกหักแบบเปิด อาการรุนแรง เส้นประสาทเสียหาย หรือหลอดเลือดอุดตัน คุณหมออาจโอนเคสคุณไปยังศัลยแพทย์กระดูก (ผู้เชี่ยวชาญด้านกระดูกและข้อ) หรือศัลยแพทย์มือ ผู้เชี่ยวชาญเหล่านี้จะตรวจอาการบาดเจ็บของคุณแล้ววินิจฉัยว่ารุนแรงถึงขั้นต้องผ่าตัดหรือเปล่า
ดามนิ้วแล้วต้องคอยรักษาความสะอาด อย่าให้เปียกหรืออับชื้น และต้องยกสูงด้วย. งดใช้นิ้วหรือมือจนกว่าจะติดตามผลการรักษากับคุณหมอแล้ว. ขยับนิ้วหน่อยหลังเอาที่ดามออก. ถ้าอาการบาดเจ็บรุนแรงควรทำกายภาพบำบัดร่วมด้วย. ประคบเย็นที่นิ้ว. ทำเฝือกดามชั่วคราว. เอาแหวนหรือเครื่องประดับออกก่อน. ตรวจร่างกายกับคุณหมอ. ให้คุณหมอเอ็กซเรย์นิ้ว. ถ้าเป็นแบบ simple คุณหมอจะดามนิ้วให้. ปรึกษาคุณหมอเรื่องยาแก้ปวด. ถ้ากระดูกหักแบบซับซ้อนหรือรุนแรง อาจต้องพิจารณาผ่าตัด. ขอโอนเคสไปที่ศัลยแพทย์กระดูกหรือศัลยแพทย์มือ.
https://www.wikihow.com/Treat-a-Broken-Finger https://www.wikihow.com/Treat-a-Broken-Finger https://www.wikihow.com/Treat-a-Broken-Finger
Taking Care of the injury Treating the Finger on the Way to the Doctor Getting Medical Treatment